# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 8/2017

# zo zasadnutia Kolégia rektora STU zo dňa 04. 10. 2017

**PRÍTOMNÍ: podľa prezenčnej listiny**

**PROGRAM:**

1. Návrh smernice rektora Pravidlá udeľovania ocenenia Medaila Jura Hronca

2. Cena rektora o najlepšie publikácie v roku 2017

3. Cena rektora o najlepší umelecký výkon za rok 2017

4. STU na Noci výskumníkov 2017

5. Smernica rektora - Inventarizácia majetku, záväzkov, rozdielu majetku a záväzkov STU v Bratislave

6. Rozpočet STU - valorizácia platov VŠ učiteľov a nepedagogických zamestnancov - informácia

7. Rozpočet STU - Dodatok č.7 k DZ - verifikácia umeleckej činnosti

8. Praktická ukážka elektronického podpisovania

9. Rôzne

**K BODU 1: Návrh smernice rektora Pravidlá udeľovania ocenenia Medaila Jura Hronca**

Materiál uviedol rektor ako úpravu podmienok a postupu pri udeľovaní ocenenia Medaila Jura Hronca, ktoré vzniklo pri

príležitosti 80. výročia založenia STU v Bratislave.

V rámci diskusie prítomní navrhli upraviť textáciu v Čl. 2, bod 1 a 2. Zároveň sa vyjadrili k návrhu rektora udeliť ocenenie prezidentovi SR pri príležitosti osláv 80. výročia STU.

**UZNESENIE: 8.1/2017-KR**

Kolégium rektora STU prerokovalo návrh smernice rektora Pravidlá udeľovania ocenenia Medaila Jura Hronca s pripomienkami.

Kolégium rektora STU súhlasí s udelením prvej medaily J. Hronca prezidentovi SR, J.E. Andrejovi Kiskovi, pri príležitosti osláv 80. výročia založenia STU.

**K BODU 2: Cena rektora o najlepšie publikácie v roku 2017**

Materiál uviedol prorektor Peciar v súlade s plánom hlavných úloh.

V rámci krátkej diskusie dekan Šooš upozornil, že sú aj časopisy s vyšším impaktom, ako Nature a Science, a pre pracovníkov je publikovanie v uvedených časopisoch takmer nedostižné a zrejme žiadny pracovník STU nespĺňa za minulý rok kritériá uvedené v bode 1. Rektor predniesol návrh, aby sa udelenie ceny označilo „Cena rektora o najlepšie publikácie 2018“

**UZNESENIE: 8.2/2017-KR**

Kolégium rektora STU berie na vedomie materiál Cena rektora o najlepšie publikácie v roku 2017.

**K BODU 3: Cena rektora o najlepší umelecký výkon za rok 2017**

Materiál uviedol prorektor Peciar v súlade s plánom hlavných úloh.

Z diskusie:

Dekanka Bieliková upozornila na potrebu doplniť aj cenu o originálne technické dielo. Dekan Šooš sa vyjadril, že by bolo vhodné

navrhnúť kategórie, do ktorých by sa mohli zapojiť všetky fakulty a upozornil na formálnu chybu v materiáli - nesprávny dátum

uzávierky podávaných návrhov.

Dekanka Vitková súhlasila s predloženým návrhom a navrhla pripraviť osobitnú výzvu, ktorá by sa týkala technických odborov, keďže

architektonické dielo spadá do umeleckej kategórie.

Dekan Peterka navrhol doplniť cenu za najlepší patent. Podľa jeho vyjadrenia je na univerzite väčšina technikov a inžinierov a bolo by

žiaduce, aby bola cena aj v tejto oblasti.

Rektor a prof. Janovec upozornili na skutočnosť, že nie je možné urobiť kvantifikáciu technického diela, resp. neexistujú merateľné

kritériá pre technicky orientované dielo.

V závere diskusie rektor požiadal prítomných o predloženie konkrétneho návrhu na novú kategóriu ceny rektora.

Rektor predniesol návrh, aby sa udelenie ceny označilo „Cena rektora o najlepší umelecký výkon 2018“.

**UZNESENIE: 8.3/2017-KR**

Kolégium rektora STU berie na vedomie materiál Cena rektora o najlepší umelecký výkon 2017 s pripomienkami.

**K BODU 4: STU na Noci výskumníkov 2017**

Materiál uviedol prorektor Peciar v súlade s plánom hlavných úloh.

**UZNESENIE: 8.4/2017-KR**

Kolégium rektora STU berie na vedomie informáciu o prezentácii STU na Noci výskumníkov 2017.

**K BODU 5: Smernica rektora - Inventarizácia majetku, záväzkov, rozdielu majetku a záväzkov STU v Bratislave**

Materiál uviedol kvestor.

Ide o aktualizáciu smernice v súlade s novelami všeobecne platných právnych predpisov viažucich sa k účtovaniu, evidencii a inventarizácii majetku.

**UZNESENIE: 8.5/2017-KR**

Kolégium rektora STU prerokovalo a berie na vedomie Smernicu rektora - Inventarizácia majetku, záväzkov, rozdielu majetku a

záväzkov STU v Bratislave.

**K BODU 6: Rozpočet STU - valorizácia platov VŠ učiteľov a nepedagogických zamestnancov - informácia**

Materiál uviedol kvestor. Prizvaná: Ing. Matúšková.

Ide o úpravu dotácie z dôvodu zvýšenia tarifných platov učiteľov vysokých škôl o 6% od 1.9.2017 a zvýšenia na úrovni 2%

funkčných platov nepedagogických zamestnancov od 1.9.2017 do 31.12.2017.

V rámci krátkej diskusie predsedníčka UOO STU požiadala dekanov, aby oznámili svojim zamestnancom spôsob navýšenia finančných

prostriedkov s cieľom vyhnúť sa možným problémom.

**UZNESENIE: 8.6/2017-KR**

Kolégium rektora STU berie na vedomie informáciu o zvýšení tarifných platov učiteľov vysokých škôl o 6% od 1.9.2017 a zvýšení na

úrovni 2% funkčných platov nepedagogických zamestnancov od 1.9.2017 do 31.12.2017.

**K BODU 7: Rozpočet STU - Dodatok č.7 k DZ - verifikácia umeleckej činnosti**

Materiál uviedol kvestor ako úpravu dotácie MŠVVaŠ SR. Prizvaná: Ing. Matúšková.

**UZNESENIE: 8.7/2017-KR**

Kolégium rektora STU prerokovalo Rozpočet STU - Dodatok č.7 k DZ - verifikácia umeleckej činnosti.

**K BODU 8: Praktická ukážka elektronického podpisovania**

Zástupcov spoločnosti AVIS uviedol prorektor Čičák, ktorí predviedli prítomným názornú ukážku podpisovania elektronickými pečaťami.

**UZNESENIE: 8.8/2017-KR**

Kolégium rektora STU berie na vedomie praktickú ukážku elektronického podpisovania s pripomienkami.

**INFORMÁCIE A OZNAMY:**

Rektor

* informoval o
	+ situácii s projektmi APVV a požiadal dekanov, aby na fakultách povzbudili pracovníkov podávať nové žiadosti
	+ plánovanom stretnutí rektorov výskumných univerzít s pani ministerkou, ktoré sa uskutoční dňa 12. 10. 2017, a na ktorom by sa radi o.i. vrátili aj k téme zastavenej výzvy ŠF EÚ

Prorektor Peciar

* informoval o pripravovanom seminári pre doktorandov a mladých vedeckých pracovníkov, ktorý sa uskutoční 16. 10. 2017 v aule na Mýtnej
* informoval o otvorenej verejnej výzve na predkladanie žiadostí na riešenie projektov výskumu a vývoja v jednotlivých skupinách odborov vedy a techniky – VV 2017

Prorektor Moravčík

* informoval o výsledkoch diskusii k možnosti zapojenia akademických inštitúcií do čerpania OP VaI v gescii MH SR

Profesor Janovec

* informoval, že projekt SASPRO II. bol podaný v rozsahu cca 18 mil. EUR
* oboznámil prítomných o výsledkoch podujatia FWL Slovakia a poďakoval rektorovi za osobnú účasť

Predseda AS STU

* informoval o termínoch zasadnutí PAS STU – 09.10.2017 a AS STU – 23.10.2017

Dekan Oravec

* informoval sa o stave databázy IEEE

Dekanka Vitková

* zaujímala sa o revíziu sústavy študijných odborov
	+ dekanka Bieliková informovala, že k uvedenej téme má plánované stretnutie s doc. Halásovou
* informovala o zámere vedenia fakulty zmeniť názov Fakulty architektúry STU na Fakultu architektúry a dizajnu STU - ako námet na zamyslenie sa
* informovala o nezvládnuteľnej situácii v evidencii publikačnej činnosti CREPČ 2

Dekanka Bieliková

* informovala o uskutočnenom akreditačnom paneli z Londýna

Dekan Unčík

* informoval, že spolu s FCHPT STU získali európsku akreditáciu prostredníctvom FEANI – certifikáty so značkou kvality EUR ACE
* zaujímal sa o situáciu ohľadom CREPČ 2
* vyjadril názor, že STU by mala prehodnotiť svoju prezentáciu na veľtrhoch, podľa jeho vyjadrenia sa k nemu dostali negatívne referencie na STU v rámci jej prezentácie na veľtrhu Gaudeamus
	+ v nadväznosti na uvedené prorektor Peciar a zástupca študentskej časti AS STU informovali o opačnej skúsenosti, majú pozitívnu skúsenosť hlavne v otvorenom stánku

Dekan Šooš

* informoval, že v súčasnosti podpisujú zmluvy na projekty APVV za rok 2016
* informoval o návrhu na zjednotenie AISu pre domácich a zahraničných študentov – podľa jeho názoru je potrebné pripraviť návrh na zjednotenie celej agendy vrátane interných predpisov
* informoval o požiadavke ČSVTS navrhnúť hodnotiteľov o NFP

Prodekan Gatial

* zaujímal sa o rozdelenie finančných prostriedkov na prístroje v rámci UVP a stav novely VŠ zákona

Kvestor

* oznámil prítomným, že je potrebné rozdeliť motivačné štipendiá, ktoré sa doteraz nevyčerpali
* informoval, že NKÚ t.č. kontroluje verejné súťaže k predaju majetku, ktoré prebiehali na fakultách a požiadal dekanov SvF a FCHPT STU o súčinnosť

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Október** | 05.10.2017 |  | 10:00, 14:00 | PhD. promócie |
|  | 09.10.2017 | PAS STU | 14:00 |  |
|  | 19.10.2017 |  | 10:00, 19:00 | Oslavy 80. výročia STU |
|  | 23.10.2017 | AS STU | 14:00 |  |
|  | 25.10.2017 | VR STU | 09:00 |  |

Zapísala: 06.10.2017 Zápisnicu overili: 08.10.2017

Erika Jevčáková \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Marián Peciar, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_